《野性》
明代·陶安

紫蟹黄花野性娱，枞川秋晚问皆无。得闲意到蔬新种，不饮神清酒绝沽。

雨气四窗浮几砚，寒声一片起菰蒲。烟波朝暮追随处，好似扁舟泛五湖。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。